《决壁施窗豁然见海题之曰无闷》
清代·郑孝胥

海天在我东，胡为伏暗室？容忍久不决，奇境真自失。

庸流那辨此，此秘待余发。君看五尺地，概若收溟渤。

閒来一据案，意气与天逸。滔天自横流，而我方抱膝。

窗閒独偃蹇，万象绕诗笔。竖儒奋清狂，作事众尤憟。

前身疑幼安，遁世送日月。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。